
            ประกาศองค์การบริหารส่วนตำบลวังพญา
        เรื่อง  กำหนดวัน  เวลา  สถานที่  ให้ผู้รับเบี้ยยังชีพผู้สูงอายุ และผู้รับเบี้ยความพิการ
 แสดงการดำรงชีวิตอยู่เพื่อยืนยันสิทธิขอรับเงินเบี้ยยังชีพผู้สูงอายุ 
           ประจำปีงบประมาณ พ.ศ.2557
      ----------------------------------------------------------------
ตามที่ องค์การบริหารส่วนตำบลวังพญา ได้ประกาศบัญชีรายชื่อผู้มีสิทธิรับเงินเบี้ยยังชีพผู้สูงอายุขององค์การบริหารส่วนตำบลวังพญา ประจำปีงบประมาณ พ.ศ.2557  เมื่อวันที่  17  ธันวาคม  2555 อาศัยระเบียบกระทรวงมหาดไทยว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น พ.ศ.2552 หมวด 3 การตรวจสอบและจัดทำทะเบียนประวัติผู้มีสิทธิ ข้อ 10 ภายในเดือนตุลาคมของทุกปี ให้องค์กรปกครองส่วนท้องถิ่นดำเนินการตรวจสอบสถานะของผู้รับเบี้ยยังชีพผู้สูงอายุและให้ผู้รับเบี้ยยังชีพผู้สูงอายุแสดงการดำรงชีวิตอยู่ต่อองค์กรปกครองส่วนท้องถิ่นที่ตนรับเบี้ยยังชีพผู้สูงอายุ โดยจะแสดงด้วยตนเองหรือให้มีการรับรองของนายทะเบียนอำเภอหรือนายทะเบียนท้องถิ่นก็ได้ และอาศัยระเบียบกระทรวงมหาดไทยว่าด้วยหลักเกณฑ์การจ่ายเบี้ยความพิการให้คนพิการขององค์กรปกครองส่วนท้องถิ่น พ.ศ.2553 หมวด 3 การตรวจสอบและจัดทำทะเบียนประวัติผู้มีสิทธิ ข้อ 10 ภายในเดือนตุลาคมของทุกปี ให้องค์กรปกครองส่วนท้องถิ่นดำเนินการตรวจสอบสถานะความพิการ และการดำรงชีวิตอยู่ของคนพิการ
ดังนั้น  องค์การบริหารส่วนตำบลวังพญา  จึงขอให้ผู้มีสิทธิรับเงินเบี้ยยังชีพตามประกาศดังกล่าว ไปยื่นเอกสารแสดงตนเพื่อยืนยันสิทธิขอรับเงินเบี้ยยังชีพผู้สูงอายุและเบี้ยความพิการ ประจำปีงบประมาณ พ.ศ.2557  โดยนำหลักฐานในการแสดงตนไปแสดงต่อเจ้าหน้าที่ ดังนี้ 
1. กรณีแสดงตนด้วยตนเอง ประกอบด้วย
1.1 ทะเบียนบ้านฉบับเจ้าบ้าน 
1.2 บัตรประจำตัวประชาชนผู้สูงอายุ  /  บัตรประจำตัวคนพิการ (ตัวจริง)
2. กรณีมอบอำนาจให้ผู้อื่นดำเนินการแทน ประกอบด้วย
 
2.1 หนังสือมอบอำนาจ

2.2 ทะเบียนบ้านฉบับเจ้าบ้านที่มีชื่อผู้สูงอายุ / ที่มีชื่อผู้พิการ 
2.3 บัตรประจำตัวประชาชนผู้สูงอายุ  / บัตรประจำตัวคนพิการ (ตัวจริง)
2.4 บัตรประจำตัวประชาชนผู้รับมอบอำนาจ
ทั้งนี้  องค์การบริหารส่วนตำบลวังพญา  จึงได้กำหนดวัน เวลา และสถานที่ออกให้บริการเคลื่อนที่แก่ผู้รับเบี้ยยังชีพผู้สูงอายุและผู้รับเบี้ยความพิการ ในการแสดงการดำรงชีวิตอยู่เพื่อยืนยันสิทธิขอรับเงินเบี้ยยังชีพผู้สูงอายุ ประจำปีงบประมาณ พ.ศ.2557 `โดยมีกำหนดการ ดังนี้
	หมู่ที่
	วันที่
	เวลา
	สถานที่ให้บริการ

	หมู่ที่  1  บ้านปากาซาแม
	28  ตุลาคม  2556
	10.00 น.-12.00 น.
	ห้องประชุมองค์การบริหารส่วนตำบลวังพญา

	หมู่ที่  2  บ้านโต๊ะปาแกะ
	29  ตุลาคม  2556
	13.30 น.-15.30 น.
	มัสยิดโต๊ะปาแกะ

	หมู่ที่  3  บ้านตาลาแน
	30  ตุลาคม  2556
	10.-00 น.-12.00 น.
	มัสยิดตาลาแน

	หมู่ที่  4  บ้านอูเป๊าะ 
หมู่ที่  7  บ้านบาโงบองอ
	30  ตุลาคม  2556
	13.30 น.-15.30 น.
	มัสยิดอูเป๊าะ

	หมู่ที่  5  บ้านบูเกะจือฆา
	31 ตุลาคม 2556
	10.00 น.-12.00 น.
	มัสยิดยาแมะ

	หมู่ที่  6  บ้านหัวควน
	31 ตุลาคม 2556
	13.30 น.-15.30 น.
	วัดหัวควน


จึงประกาศมาเพื่อทราบโดยทั่วกัน
ประกาศ   ณ  วันที่  21  เดือน  ตุลาคม   พ.ศ. 2557
(นางปฐมรัตน์  เพียรมาก)
                                                ปลัดองค์การบริหารส่วนตำบล ปฏิบัติหน้าที่ 
                                                    นายกองค์การบริหารส่วนตำบลวังพญา

